A Bizottság 48/90/EGK rendelete

(1990. január 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3845/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúra szerinti besorolása az említett táblázat 2. oszlopában feltüntetett megfelelő KN-kód alapján történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. január 9-én.

a Bizottság részéről

Christiane Scrivener

a Bizottság tagja

[1] HL L 374., 1989.12.22., 2. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Szórakoztató célú szoftver automatikus adatfeldolgozó gépekhez használt, felvételt tartalmazó lemezként (diszk). | 85249091 | A besorolást a Kombinált Nómenklatúra 1. és 6. általános értelmezési szabálya, a 85. árucsoporthoz tartozó 6. megjegyzés, valamint a 8524, a 852490 és a 85249091 KN-kód határozza meg. |

2.Két üveglap közötti – sorokban és oszlopokban elrendezett pontok sokaságát felvonultató – folyadékkristály-réteget tartalmazó, komplett pontmátrixos kijelző, C-MOS technológiájú elektronikus interfészkártyával. | 85312090 | A besorolást a Kombinált Nómenklatúra 1. és 6. általános értelmezési szabálya, valamint a 8531, a 853120 és a 85312090 KN-kód határozza meg. |

3.Színes, műanyag burkolatú (30 mm hosszú és 8 mm átmérőjű), egy kisülőlámpából és két ellenállásból álló fényforrású, két jelfogóaljzati érintkezővel felszerelt jelzőlámpa. Célja, hogy elektromos háztartási berendezésekben jelezze, ha a készüléket áramforráshoz csatlakoztatták. 220 vagy 380 V-tal is üzemeltethető. | 85318090 | A besorolást a Kombinált Nómenklatúra 1. és 6. általános értelmezési szabálya, a 94. árucsoporthoz tartozó 1. f) megjegyzés, valamint a 8531, a 853180 és a 85318090 KN-kód határozza meg. A jelzőlámpa többet takar, mint a 8539 KN-kód szerinti fényforrás. Mivel a különféle berendezésekben jelen lévő elektromos áram jelzésére használják, ezért ez a jelzőlámpa a 8531 KN-kód szerinti optikai jelzőkészüléknek tekintendő. |

4.Írásvetítőkben használt – nyolcszögletű akrilgyanta lencséből készült, egyszerű fémtalpazatra szerelt – optikai alkatrész. | 90029091 | A besorolást a Kombinált Nómenklatúra 1. és 6. általános értelmezési szabálya, valamint a 9002, a 900290 és a 90029091 KN-kód megfogalmazása határozza meg. Mivel fémállványra rögzítették, az alkatrész felszereltnek tekintendő. |

--------------------------------------------------